**Likumprojekta „Grozījumi** **Šengenas informācijas sistēmas darbības likumā” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks | Netiek aizpildīts saskaņā ar Ministru kabineta 2009. gada 15. decembra instrukcijas Nr. 19 “Tiesību akta projekta sākotnējās ietekmes izvērtēšanas kārtība” 5.1 punktu. |

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Aizsardzības ministrijas iniciatīva. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Šengenas informācijas sistēmas darbības likuma (turpmāk – Likums) mērķis ir nodrošināt Šengenas informācijas sistēmas (turpmāk – Sistēma) izmantošanu sabiedriskās kārtības un drošības stiprināšanai dalībvalstīs. Savukārt Likuma 3.pants noteic, ka iekļaut Sistēmā ziņojumus un piekļūt Sistēmā iekļautajiem ziņojumiem ir tiesīgas Likumā noteiktās institūcijas un iestādes, lai atbilstoši Sistēmas darbības principiem izplatītu un saņemtu savu funkciju veikšanai nepieciešamo informāciju.Likuma 9.pantā ir uzskaitītas institūcijas, kuras Sistēmā iekļauj, labo un dzēš datus par personām, priekšmetiem vai dokumentiem (turpmāk – ziņojumi). Savukārt Likuma 14.pantā ir uzskaitītas institūcijas, kurām atbilstoši normatīvajos aktos noteiktajai kompetencei ir piekļuve Sistēmā iekļautajiem ziņojumiem.Saskaņā ar Likuma 7.panta ceturto daļu lēmumu par ziņojuma iekļaušanu Sistēmā pieņem operatīvās darbības subjekts konkrētā operatīvās darbības procesa ietvaros attiecībā uz ziņojumu, tai skaitā par personām, transportlīdzekļiem, kuģošanas līdzekļiem, gaisa kuģiem un konteineriem, lai maskētā veidā iegūtu informāciju par tiem, un personām, transportlīdzekļiem, kuģošanas līdzekļiem, gaisa kuģiem un konteineriem, lai, maskētā veidā veicot pārbaudi, iegūtu informāciju par tiem.Šobrīd Militārās izlūkošanas un drošības dienests (turpmāk – MIDD) ir vienīgā valsts drošības iestāde un operatīvās darbības subjekts, kuram saskaņā ar Likuma 9. un 14.pantu nav tiesību iekļaut, dzēst un labot Sistēmā iekļautos ziņojumus, kā arī nav piekļuves Sistēmā iekļautajiem ziņojumiem.Saskaņā ar Valsts drošības iestāžu likuma (turpmāk – VDI likums) 14.pantu MIDD ir Aizsardzības ministrijas pārraudzībā esoša valsts drošības iestāde, kas veic militāro pretizlūkošanu, izlūkošanu un VDI likumā noteiktos uzdevumus. VDI likuma 10.pantā ir ietverti valsts drošības iestāžu (t.sk. MIDD) uzdevumi, tostarp politiskās, ekonomiskās, sociālās, militārās, zinātniskās, tehniskās un citas ar valsts drošības un ekoloģiskajiem apdraudējumiem saistītās informācijas vākšana, uzkrāšana, analīze un izmantošana likumā noteiktajā kārtībā, valsts noslēpumu un citu valstij vitāli svarīgu interešu aizsardzība, valsts drošības apdraudējumu novēršana vai neitralizācija. Savukārt VDI likuma 14.panta otrajā daļā ir uzskaitīti konkrēti MIDD uzdevumi, tai skaitā iegūt un nodrošināt Aizsardzības ministriju, tās padotībā esošās iestādes, citas valsts varu un pārvaldi realizējošās institūcijas un to atbildīgās amatpersonas, kā arī Nacionālos bruņotos spēkus ar to darbībai nepieciešamo pretizlūkošanas un izlūkošanas informāciju, atklāt un sadarbībā ar citām valsts drošības iestādēm novērst ārvalstu speciālo dienestu, organizāciju vai atsevišķu personu graujošo darbību Aizsardzības ministrijā, tās padotībā esošajās iestādēs un Nacionālajos bruņotajos spēkos u.c. uzdevumi. Saskaņā ar VDI likuma 14.panta ceturto daļu MIDD savas kompetences ietvaros ir operatīvās darbības subjekts, kas darbojas saskaņā ar Operatīvās darbības likumu.Vienlaikus VDI likuma 19.pantā ir ietvertas valsts drošības iestāžu amatpersonu tiesības, tostarp - savas kompetences ietvaros saņemt no valsts un pašvaldību institūcijām un amatpersonām nepieciešamo informāciju, dokumentus un citus materiālus neatkarīgi no to izmantošanas lieguma, savas kompetences ietvaros pēc drošības iestādes vadītāja pieprasījuma brīvi iepazīties ar reģistrētās datu bāzēs esošo visu veidu informāciju, kuras reģistrācija noteikta normatīvajos aktos, neatkarīgi no tās piederības, piekļūt šai informācijai un to saņemt. Iepazīšanās ar šo informāciju, piekļūšana tai un tās saņemšana jānodrošina pieprasītajā apjomā, režīmā un bez maksas. Papildus norādāms, ka ar 2012.gada 20.decembra likumu „Grozījumi Šengenas informācijas sistēmas darbības likumā”, kas stājās spēkā 2013.gada 23.janvārī, tika veikti grozījumi Likuma 9. un 14.pantā. Šo grozījumu sākotnējās ietekmes novērtējuma ziņojumā (anotācijā) norādīts, ka Likuma 9.pantā ir izdalāmas tās iestādes un institūcijas, kuras ir tiesīgas iekļaut, labot un dzēst ziņojumus Sistēmā, ņemot vērā 7.pantā noteikto kompetenci, pieņemt lēmumu par ziņojuma iekļaušanu Sistēmā, t.i., Valsts policijai, Drošības policijai, Valsts robežsardzei, Militārajai policijai, Ieslodzījumu vietu pārvaldei, Valsts ieņēmumu dienestam, Korupcijas novēršanas un apkarošanas birojam nosakāmas tiesības iekļaut ziņojumus Sistēmā kā izmeklēšanas iestādēm un operatīvās darbības subjektiem atbilstoši 7.panta pirmajai, otrajai, trešajai un ceturtajai daļai, bet Satversmes aizsardzības birojam - kā operatīvās darbības subjektam atbilstoši Likuma 7.panta ceturtās daļas 3.un 4.punktam.Tāpat kā Satversmes aizsardzības birojam, arī MIDD var būt nepieciešamība pieņemt lēmumu par ziņojuma iekļaušanu sistēmā konkrētā operatīvās darbības procesa ietvaros par personām, transportlīdzekļiem, kuģošanas līdzekļiem, gaisa kuģiem un konteineriem, lai maskētā veidā iegūtu informāciju par tiem vai maskētā veidā veicot pārbaudi, iegūtu informāciju par tiem.Līdz ar to nav pamatoti, ka MIDD ir vienīgā valsts drošības iestāde un operatīvās darbības subjekts, kam Likumā nav piešķirtas tiesības lietot Sistēmu, iekļaujot tajā ziņojumus, kā arī piekļūstot tajā esošajai informācijai.Ņemot vērā minēto, ar likumprojektu paredzēts papildināt Likuma 9. un 14.pantu, paredzot MIDD tiesības iekļaut, labot un dzēst konkrētus (Likuma 7.panta ceturtās daļas 3.un 4.punktā ietvertos) ziņojumus Sistēmā un piekļūt Sistēmai savu VDI likumā un Operatīvās darbības likumā noteikto funkciju un uzdevumu izpildei. |
| 3. | Projekta izstrādē iesaistītās institūcijas un publiskas personas kapitālsabiedrības | Militārās izlūkošanas un drošības dienests, Aizsardzības ministrija. |
| 4. | Cita informācija | Nav. |

|  |
| --- |
| II. Tiesību akta projekta ietekme uz sabiedrību, tautsaimniecības attīstību un administratīvo slogu |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Militārās izlūkošanas un drošības dienests, Iekšlietu ministrijas Informācijas centrs, Valsts policijas Galvenās kriminālpolicijas pārvaldes Starptautiskās sadarbības biroja SIRENE Latvijas nacionālā nodaļa. |
| 2. | Tiesiskā regulējuma ietekme uz tautsaimniecību un administratīvo slogu | Prognozējams, ka administratīvais slogs samazināsies, jo tiks atvieglots un optimizēts informācijas iegūšanas process Militārās izlūkošanas un drošības dienestam, tostarp samazinot informācijas pieprasījumu plūsmu ar partnerdienestiem. |
| 3. | Administratīvo izmaksu monetārs novērtējums | Konkrēts ziņojumu skaits nav aprēķināms, tomēr prognozējams, ka administratīvās izmaksas nepārsniegs 2000 eiro gadā. |
| 4. | Atbilstības izmaksu monetārs novērtējums | Nav. |
| 5. | Cita informācija | Nav. |

|  |
| --- |
| VI. Sabiedrības līdzdalība un komunikācijas aktivitātes |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība nav plānota, jo projekts attiecas uz valsts drošības iestāžu amatpersonām. |
| 2. | Sabiedrības līdzdalība projekta izstrādē | Nav. |
| 3. | Sabiedrības līdzdalības rezultāti | Nav. |
| 4. | Cita informācija | Nav. |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Militārās izlūkošanas un drošības dienests. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Saistībā ar projekta izpildi nav nepieciešams veidot jaunas ne arī likvidēt vai reorganizēt esošās institūcijas. Projekta izpilde neietekmēs institūcijām pieejamos cilvēkresursus.  |
| 3. | Cita informācija | Nav.  |

*Anotācijas III, IV, V sadaļa – projekts šīs jomas neskar.*

Aizsardzības ministrs R.Bergmanis

Vīza: valsts sekretārs J.Garisons

09.08.2018. 12:40

1024

Masāne, 67177804

linda.masane@midd.gov.lv